(2012-09-12 10:35)රාජ්‍ය සාහිත්‍ය සම්මාන ප්‍රදානෝත්සවය -2012 මේ මස 30වැනි දින පස්වරු 2ට වේයන්ගොඩ, පත්තලගෙදර ගුරු අභ්‍යාස විද්‍යාලයීය ශ්‍රවණාගාරයේ දී පැවැත්වේ. 2011 ජනවාරි 01 වැනි දින සිට දෙසැම්බර් 31 දක්වා මුද්‍රණය කර සිංහල, දෙමළ හා ඉංග්‍රීසි මාධ්‍යයන්ගෙන් පළ කළ විශිෂ්ටතම නවකතාව, කෙටිකතාව, පද්‍ය සංග්‍රහය, විද්‍යා ප්‍රබන්ධය, නාට්‍ය ග්‍රන්ථය, යොවුන් සාහිත්‍ය ග්‍රන්ථය, හොඳම පරිවර්තන ග්‍රන්ථ, ළමා සාහිත්‍ය හා විවිධ ශාස්ත්‍රීය ග්‍රන්ථ ආදිය සඳහා සම්මාන හා මුදල් ත්‍යාග පිරිනැමෙන අතර, හොඳම පිටකවර නිර්මාණය, හොඳම නිමාවෙන් යුතු ග්‍රන්ථය හා වැඩිම ග්‍රන්ථ සංඛ්‍යාවක් ප්‍රකාශිත ආයතනයට ද මෙදින සම්මාන පිරිනැමෙනු ඇත.